Document ID: 32004R2204

KOMISIJAS REGULA (EK) Nr. 2204/2004
(2004. gada 21. decembris),
ar ko groza Regulu (EEK) Nr. 1915/83 par konkrētiem sīki izstrādātiem īstenošanas noteikumiem attiecībā uz uzskaiti ar mērķi noteikt lauku saimniecību ienākumus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu uzskaites datu apkopošanai par lauku saimniecību ieņēmumiem un saimniecisko darbību Eiropas Ekonomikas kopienā (1), un jo īpaši tās 6. panta 2. punktu,
tā kā:
(1)
Saskaņā ar Komisijas Regulas (EEK) Nr. 1915/83 (2) 5. panta 1. punktu Komisija katrai attiecīgajai dalībvalstij pārskaita standarta maksu par katru pienācīgi aizpildītu saimniecības gada pārskatu, kas tai iesniegts minētās regulas 3. pantā norādītajā termiņā. Skaidrības labad daži noteikumi, kuri attiecas uz šiem maksājumiem un noteikti ar Komisijas 1982. gada 12. jūlija Regulu (EEK) Nr. 1859/82 par konkrētiem sīki izstrādātiem īstenošanas noteikumiem attiecībā uz uzskaiti ar mērķi noteikt lauku saimniecību ienākumus (3), ir jāiekļauj arī Regulā Nr. 1915/83.
(2)
(Budžeta apsvērumu dēļ, lai veicinātu finanšu vadību, maksimālais to saimniecības gada pārskatu skaits katrā dalībvalstī, par kuriem saņem maksājumu, ir jāierobežo līdz skaitam, kas norādīts Regulas (EEK) Nr. 1859/82 I pielikumā.
(3)
Ir pieļaujams zināms elastīgums attiecībā uz to saimniecības gada pārskatu skaitu katrā reģionā, kuri ir tiesīgi saņemt maksājumu, nepārsniedzot maksimālo saimniecību, kas iesniedz pārskatus, skaitu katrā dalībvalstī saskaņā ar Regulas (EEK) Nr. 1859/82 I pielikumu, ja attiecīgajā dalībvalstī ir vairāk kā viens reģions.
(4)
Ja pienācīgi aizpildītu saimniecības gada pārskatu skaits, ko noteiktajā termiņā iesniegušas dalībvalstis vai reģioni, ir mazāks par 80 % no attiecīgajai dalībvalstij vai reģionam paredzētā skaita, no 2005. pārskata gada ir jāsamazina standarta maksa par saimniecības gada pārskatiem attiecīgajam reģionam vai dalībvalstij. Tomēr pārejas posma pasākumu ietvaros ir lietderīgi atlikt samazinājumu sistēmas piemērošanu Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā, lai jaunajām dalībvalstīm ļautu mierīgi pielāgoties uzskaites sistēmai, kuras mērķis noteikt lauku saimniecību ienākumus un kas šajās valstīs ir jaunievedums.
(5)
Tāpēc Regula (EK) Nr. 1915/83 ir attiecīgi jāgroza.
(6)
Šajā regulā paredzētie pasākumi ir saskaņā ar Kopienas Lauku saimniecību uzskaites datu tīkla komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1915/83 5. panta 1. punktu aizstāj ar šādu:
“1. Komisija pārskaita dalībvalstīm standarta maksu par katru pienācīgi aizpildītu saimniecības gada pārskatu, kas tai iesniegts 3. pantā minētajā termiņā.
1.a Katrai dalībvalstij kopējais pienācīgi aizpildīto un iesniegto saimniecības gada pārskatu skaits, par kuru var saņemt maksājumu, nedrīkst pārsniegt Regulas (EEK) Nr. 1859/82 I pielikumā attiecīgajai dalībvalstij noteikto kopējo saimniecību, kuras iesniedz pārskatus, skaitu kas.
Dalībvalstīs, kurās ir vairāk kā viens reģions, pienācīgi aizpildītu un iesniegtu saimniecības gada pārskatu, par kuriem var saņemt maksājumu, skaits katrā reģionā var būt līdz 20 % lielāks nekā skaits, kas paredzēts attiecīgajam reģionam, ja kopējais pienācīgi aizpildīto un iesniegto saimniecības gada pārskatu skaits attiecīgajai dalībvalstij nepārsniedz skaitu, kas šai dalībvalstij noteikts ar Regulas (EEK) Nr. 1859/82 I pielikumu.
Ja par apgabalu vai dalībvalsti pienācīgi aizpildītu un iesniegtu saimniecības apgrozījuma pārskatu skaits ir mazāks nekā 80 % no attiecīgajai dalībvalstij vai apgabalam noteiktā to saimniecību skaita, kas iesniedz pārskatus, standarta maksu par saimniecības apgrozījuma pārskatiem attiecīgajam apgabalam vai dalībvalstij samazina šādi:
-
2005. un 2006. pārskata gados par 10 %;
-
2007. pārskata gadā un tam sekojošajos pārskata gados par 20 %.
Ja samazinājums ir gan attiecīgajā reģionā, gan dalībvalstī, to piemēro valsts līmenī.
Samazinājums attiecībā uz 2005. pārskata gadu, kas paredzēts trešās daļas pirmajā ievilkumā, neattiecas uz Čehiju, Igauniju, Kipru, Latviju, Lietuvu, Ungāriju, Maltu, Poliju, Slovēniju un Slovākiju.”.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. pārskata gada.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 21. decembrī

Labels: 15
6